Binne die Glashuis | Die binne na buite weerspieëling van my gevoelens, gedagtes en drome oor Gesonde Seks | Bladsy 2
My pa die snaakste predikant en ek die prekerigste komediant.
Die appel val nie ver van die boom nie. Wat seker nie 'n slegte ding is as jy 'n appel is nie, maar as jy 'n ambisieuse testosteroon gedrewe jong seun is dan is daar 'n seker rebellie wat in jou binneste groei omdat jy jouself in die skaduwee van jou pa se Appelboom vind.
My pa is verseker een van die beste aardse pa's wat jy kry en ons het 'n nog altyd 'n baie goeie verhouding gehad. Daar was net een probleem volgens my. My pa was net tè bekend. Die van julle wat nie my pa, Gary Kieswetter ken nie, hy is 'n rondreisende predikant en maak nie saak waar ek sou gaan in Suid-Afrika nie, sou almal my Gary Jnr. noem.
Ek moet bieg dat daar baie voordele is om 'n bekende pa te hê. Maar vir hierdie jong seun wat sy eie merk op die samelewing wou maak, was die kerk-wêreld net te klein vir twee Kieswetter's. So toe ek my loopbaan in seksuologie begin toe begin ek voel hoe hierdie appel al hoe verder van die Appelboom wegrol. My identiteit as individu was nog nooit so sterk nie, maar so ook my stresvlakke, want ek rus nie meer in my pa se bekende skaduwee nie.
Ek voel hierdie appel het vol sirkel gekom die naweek van 2-3 Augustus 2014.
Soos baie van julle weet en 750 van julle my gesien het, was ek die 2de Augustus met my een-man standup comedy show "Die Stripshow" in die Kaap gewees. Daar was baie dinge van daardie aand wat vir my uitgestaan het, maar niks so veel soos my pa wat in die voorste ry van die gehoor gesit het nie. (Die 10 rye agter hom 250 van sy gemeentelede.)
Ek begin toe my show om te noem dat alles wat ek die aand op die verhoog gaan "strip" is alles my pa se skuld. Hoekom? Want hy is só bekend dat ek 'n male-stripper moes geword het om uit sy skaduwee te kom. (Ek is seker my pa is baie dankbaar ek het nie besluit om 'n female-stripper te word nie.)
Die show het fantasties goed gegaan. Ek het so goed gevoel, want nie net het ek my pa se goedkeuring en ondersteuning vir my "stripping" nie, maar ook het ek vir die eerste keer in my lewe my eie Appelboom gegroei. Ek het my eie identiteit gevind en besig om my merk op die wêreld te maak. As iemand sou vra wat doen ek, kan ek met totale uniekheid antwoord: "Ek was eers 'n jeug-pastoor en toe gaan studeer ek seksuologie en nou is ek 'n standup komediant."
Die aand was 'n sukses. Nie net het die mense vir my grappies gelag nie, maar hulle het ook my boodskap ingeneem.
Die volgende oggend gaan ek saam na my pa se gemeente in die Kaap "Die Bron." (Die van julle wat 'n gemeente in die Kaap soek, ek kan my pa se gemeente aanbeveel, want hulle ondersteun "Stripshows." Verseker net myne, maar nogsteeds. Facebook Die Bron)
Daar sit ek in die kerk, baie tjuff met myself en luister na my pa se preek en besef wat ek nog al die jare geweet het. My pa is die snaakste predikant. Ek het nog altyd gewonder hoekom hy nie in comedy in gaan nie, want die mense in die kerk huil soos hulle lag. (Natuurlik eers nadat hulle gekyk het of die dominee ook lag.)
My verhoogbestuur wat langs my gesit het in die kerk voordat sy weer Pretoria toe sou vlieg, stamp my in die ribbes en sê: "Ek kan sien waar jy jou sin van humor gekry het. Jou pa is vrek snaaks."
Maar inplaas daarvan om weer daardie rebellie in my binneste te voel om uit my pa se skaduwee te beweeg en my eie ding te doen, het ek 'n trots en dankbaarheid dat ek wel die voorreg het om my sin van humor van my pa te kry. (Nie almal het pa's om dinge van te kry nie, en ek vir een is 'n baie dankbare appel.)
Ek het vol sirkel beweeg net om te besef dat ek nie so anderste is soos ek probeer het om te wees nie. En weet jy wat? Dank die Here daarvoor.
Maak seker jy woon my volgende show in Pretoria by die 3de Oktober by die Centurion Teater. Hierdie sal my laaste show vir die jaar in SA wees. Ek doen die einde van Oktober 3 aande in Namibië by die Nasionale teater van Namibië in Windhoek.
Kaartjies vir albei by Computicket beskikbaar.
Jesus: Die blink môrester rebel.
#3 in die reeks "Jesus die Rebel"
Lees deel1 hier en deel 2 hier
In Matteus 2 lees ons dat Jesus se geboorte verkondig word as koning van die Jode, nie deur die koninklike kanale, of deur die Joodse tradisie (die profete) nie, maar deur 'n blink môrester. Jy mag dalk vra, wat is so rebel aan om die blink môrester te wees? Die rebelse antwoord lê in vir wie is Jesus daardie blink môrester?
Was dit vir die profete?
Was dit vir die gelowiges?
Was dit vir die koninklikes?
Was dit vir die gereddes?
Was dit vir die Jode?
Dit was vir die wyse manne van die Ooste. Wyse manne is eintlik so 'n versagting vir wie hulle eintlik was. Hulle was NIE Jode NIE. Dink 'n oomblik daaraan. Die eerste persoon wie Jesus as koning van die Jode erken is nie Jode. Hulle is ook nie profete nie. Hulle is mense buite die kerk. Hulle is mense buite die geloof. Want wyse manne in die oorspronklike Hebreeus is "Magos" wat beteken magician.
In sommige kerke, heers daar 'n atmosfeer om nie met enige iemand wat daar buite is te meng nie. En as jy moet, dan is dit om hulle so vinnig as moontlik te evangeliseer om in die kerk/geloof/my tradisie/my manier van worship in te bring. (Evangelisasie is verseker 'n belangrike deel van Christenskap, maar dit neem 'n vere tweede plek agter wees lief vir jou naastes soos jouself.)
Enige iets of iemand anderste as MY manier van doen is "Magos."
Seker hoekom so baie van hulle verbrand was in die donker en middel eeue. Vandag sal ons nou nie meer die "Magos" tussen ons aan die brand steek nie, ons sal maar net die brûe tussen ons brand van vriendskap. Glo my nie? Hoe baie families, Afrikaner families het in twee geskeur as gevolg van een van hulle wat besluit het om gedoop te word in 'n ander kerk? "Magos!"
Of wat van die heel nuutste "Magos" in die SA kerk wêreld – "Die nie kerk Magos"?
Daar is 'n groot en groeiende groep mense wat disillusioned is oor die kerk waarin hulle groot geword het en vir redes buite die verstaan van die mense wat nog in die kerk is, wil hierdie groep "Magos" net nie kerk toe gaan nie.
Dan het ek nie eers van die "Magos" gepraat wat nie eers Christene is nie. Ek los daardie "Magos" maar vir Rob Bell om oor te praat in sy uitstekende moet lees boek "Love Wins." Ek is maar net braaf genoeg om te praat oor die "Magos" in die kerk.
Jesus verskyn as 'n blink môrester aan die "Magos." Hy praat hulle taal. Hy stuur nie vir hulle 'n profeet, of 'n Bybel nie, maar praat met hulle deur hulle "Magos" taal. Die sterre.
So baie mense in die kerk maak dit hulle hele lewe om die deur toe te maak vir die "Magos" in hulle huise. Enige iets van die Ooste is mos verkeerd, want ons sien onsself as Westerlik. Ons is vrees gemotiveer om so ver as moontlik van enige iets vreemd, anders en teenstrydig met ONS tradisie. "Magos!" verdoem ons.
Maar wat ek lees hier in Matteus 2 is dat Jesus nie net met die "Magos" praat in hulle eie taal nie, Hy verwelkom hulle in en aanvaar hulle "Magos" geskenke.
Tradisie sal altyd die "Magos" uitjaag, waar die genade van die Here altyd die "Magos" sal verwelkom.
In 'n vorige lewe was ek 'n politikus.
Ek love politiek. So paar jaar gelede toe ek moes besluit wat ek wou doen anderste as pastoor wees, was daar twee opsies vir my gewees.
#1 Politiek (Toe ek op skool was het ek ure lank parlement TV gekyk eerder as die movies)
#2 Seksuologie (Toe ek op skool was het ek ure lank…)
Ek was en steeds is passievol oor albei, maar ek het gefigure daar is seker minder backstabbing in seksuologie as in die politieke sirkels. (Ek het reeds geweet dat die kerk wêreld is vol daarvan!)
Maar wat ek oor die jare agter gekom het is dat waar jy die mens kry sal jy backstabbing kry. Die platform en die wapen is die enigste dinge wat verskil.
Ten spyte van hierdie baie siniese siening is ek 'n ware optimis. (Ek weet ook nie hoe dit werk nie.)
So gun my hierdie geleentheid om ook my opinie oor die SA politieke landskap te gee.
Hoekom kry die ANC steeds die meerderheid stemme?
Hoekom het die EFF so goed gedoen?
En kan die DA beter doen?
Die ANC steeds die mense se nommer 1 keuse. Hoekom?
Ons moet verstaan dat SA politiek nie 'n kop besluit is nie, maar 'n hart besluit. Emosies motiveer meer in SA politiek as rasionalisering. Daarom as ons na al die foute van die ANC kyk sukkel ons om te verstaan waarom die meeste mense nog vir hulle sal stem. Maar dit is suiwer uit 'n logiese benadering en inkorporeer glad nie die hart en emosionele konneksie met 'n seker party nie.
(En voordat jy 'n rassistiese opmerking maak oor ja, dis omdat hulle nie kan dink nie dat hulle maar so "dom" en oningelig stem, wil ek net jou aandag spits op al die mense (dalk jy in kluis) wat oor die jare vir die kleiner politiese partye gestem het soos die VF Plus en ACDP onder andere. Nie een van daardie twee stemme is "logies" nie, en is ook 100% hart en emosioneel gedrewe.)
So om terug te kom tot die emosionele konneksie wat die mense steeds met die ANC het, moet ons vir eers die logiese eenkant skuif en dieper kyk.
Ja al die korrupsie, Nkandla, swak dienslewering, ens is iets wat die ANC ondersteuner pla, maar nie genoeg om weg te stap van hulle redder nie. Ten spyte van al die ANC se swakhede is hy steeds die party wat Apartheid verslaan het. So die "slegste" van die huidige ANC is steeds beter as die "beste" onder Apartheid. (Dis dalk moeilik vir ons om te verstaan wie nog nooit gevoel het hoe dit was om nie as mens beskou en behandel te word nie. Maar vryheid is beter as 'n gerieflike lewe met goeters.)
Die ANC het in die hart van die mense geklim en hulle vryheid gegee, al neem hulle nog lank om enige iets anderste vir hulle mense te gee, die hoop en menswees is die massas steeds voor dankbaar en lojaal.
Almal se gunsteling persoon om te haat…Julius Malema.
Ek het iets interessant gelees in 'n boek oor Stalin en Hitler klompie jare gelede dat as Stalin en Hitler nooit gebore was nie, sou daar iemand anderste in hulle plek op gestyg het. Die mense, die omgewing, die tyd, die atmosfeer, die siege van die tyd, plek en kultuur is wat die leiers produseer.
Ek wil net graag noem dat ek nie Julius vergelyk met Stalin of Hitler nie, ek dink darem ons is dit gespaar, maar die punt wat ek probeer maak is dat die duidelike sukses wat Julius se EFF gekry het in hierdie verkiesing, wys op 'n groot behoefte en leemte in die SA politieke landskap. En dit is die groot behoefte van 'n sterk sosialistiese party. En Julius was net die eerste persoon wat genoeg balls gehad het om hierdie behoefte te probeer aanspreek. Cosatu was tot op hede onbereidwillig om weg te breek van die ANC om hierdie sosialistiese leemte in SA te vul, maar ek glo nadat hulle die sukses van die EFF gesien het, dink ek ons gaan baie ontwikkeling in hierdie sosialistiese deel van SA politiek sien.
Well done meneer Malema jy sal bekend staan as die Madiba van die vêr linkses.
Sal die DA ooit regeer?
Vir twee redes wat ek sien.
#1 Die DA, maak nie saak as hy heeltemal in 'n "swart" party verander nie, sal nooit gesien word as die redder wat die mense vrygemaak het van Apartheid nie. Daarom sal die DA nooit die emosionele "hart" stem van die mense kry nie.
#2 Die DA, maak nie saak hoe goeie dienslewering hy ook mag gee vir al sy mense in die Wes-Kaap, sal nooit die behoeftes van die massas in armoede kan gee (of belowe) soos wat die EFF of enige ander sosialistiese party nie.
Die DA is 'n party wie groei en sal aanhou groei (en vir wie ekself nog vir die volgende paar verkiesings sal stem), soos wat die middelklas van SA groter word. As almal in SA hulleself op dieselfde Maslow hierarchy vlak bevind, dan glo ek die DA sal die logiese keuse wees vir die meeste, maar net totdat die DA te sterk word, want (power corrupts and absolute power corrupts absolutely!)
Vir daardie rede sal ek altyd stem vir die 2de grootste party. En as ons gelukkig is in SA mag ons dalk binnekort met twee 2de grootste party sit.
Daarom is ek opgewonde en optimisties oor ons land Suid Afrika, want na 20 jaar se demokrasie het ons geen civil oorlog nie, 'n redder van Apartheid wat ons vrymaak van rassistiese blindheid, 'n groeiende middelklas wat vir ons 'n logiese alternatief aanbied, maar ook het ons 'n rebel wat 'n stop wil sit tot die uitbyting en misbruik van die weerlose.
Viva Suid-Afrika, Viva!
Jesus: Die Papawersaad Rebel
Toe Jesus nog nie eers so groot was soos 'n papawersaad nie, was hy alreeds besig om teen die norm, die wet, sy ouers se aansien en reputasie te rebelleer.
MATTEUS 1:19 AFR83
"Haar verloofde, Josef, wat aan die wet van Moses getrou was maar haar tog nie in die openbaar tot skande wou maak nie, het hom voorgeneem om die verlowing stilweg te verbreek."
MATTEUS 1:19 NLV
"Josef, haar verloofde, was in 'n dilemma. Aan die een kant was hy 'n wetsgehoorsame man; aan die ander kant wou hy haar die openbare skande spaar. Daarom het hy hom voorgeneem om die verlowing privaat te verbreek."
Hierdie dilemma wat Josef en Maria hulleself in bevind het was natuurlik dat Maria op 'n bonatuurlike manier swanger geraak het.
'n Vrou wat vandag swanger word voordat sy getroud is, bring meskien 'n bietjie skande tot haar familie, maar in Jesus se tyd, was 'n vrou wat swanger geraak het voor haar troue gestenig!
'n Man wat 'n vrou swanger maak vandag mag dalk sy hande in die lig op steek (nadat hy sy broek optrek) en sê: "was nie ekke nie!"
Maar 'n man wat nuus moet ontvang dat sy verloofde swanger is en hy het nog geen 'cherry gepop' nie – hoe herstel so verhouding ooit?
Jesus se verskyning op aarde as mens (Immanuel = God met ons) is iet-wat van 'n dilemma. Een van die eerste aksies wat Jesus doen is om te rebelleer teen die wet van Moses, die troubaarheid van Maria en die agterdog van Josef.
Ons het alreeds gesien in deel 1 van hierdie reeks dat rebellie in die Bybel word anderste gebruik as hoe ons vandag rebellie verstaan. In die Bybel se definisie daarvan bevat dit bitterheid, maar hoe ons rebellie vandag verstaan is alleenlik om teen outoriteit op te staan en dinge anderste en nuut te doen. (Lees deel 1 van Jesus die Rebel hier)
En selfs met Jesus se bevrugting, was Hy alreeds besig om dinge anderste en nuut te doen.
Hoeveel mense het ek al gesien vir berading wat nog die skande dra van 'n voorhuwelikse swangerskap. Let wel hulle almal is baie lief vir daardie 'onwettige-wellus-gevulde-kind' en sal nie daardie kind wil omruil vir enige iets nie. So die pyn en seer (bitterheid) van die persoon kom nie van die kind nie, maar van hulle ouers, die samelewing, die wetsgehoorsames rondom haar wat haar emosioneel stenig.
Hoekom rebelleer Jesus teen die bitterheid van 'n vrou wat swanger word buite die eg?
Ek glo dis omdat hy 'n nuwe, belangriker les vir die mens wil leer. Een wat nie net gefokus is om altyd die masker blink te 'polish' nie, maar 'n gesindheid van onvoorwaardelike liefde te kweek, dat wanneer die masker van 'n persoon wel afval, in 'n oomblik van swakheid, word daardie persoon nie eenkant toe geskyf of gestenig (emosioneel of fisies) nie, maar dat daardie persoon met onvoorwaardelike liefde behandel word.
Onthou die wet sal nooit onvoorwaardelike liefde vir jou kan leer nie. Die wet sê vir jou hoe dinge moet wees, veronderstel om te wees, wat van jou verwag word, en as jy gaan so wet gefokus wees, gaan jy met 'n al hoe groter masker begin rondloop en die mens agter die masker begin verag.
Jesus se nuwe boodskap is: al raak iemand swanger buite die eg, wees lief vir hulle steeds. Moenie wegstap van hulle nie.
So hier wil ek 'n boodskap gee aan twee groepe mense.
#1 Die ouer, ma of wetgehoorsame wat al in die verlede neer gekyk het op 'n enkel swanger dame en emosioneel gestenig het en uitgeskuif het. As jy so iets al gedoen het, daag ek jou nou uit om die foon op te tel en daardie persoon te bel en omverskoning te vra dat jy die wet bo onvoorwaardelike liefde geplaas het. Dat jy jou reputasie en blink masker belangriker geag het as die mens.
En #2 vir die swanger vrou buite die eg. Moenie bekommer nie, genade is groter as die wet.
Die les wat Jesus so groot soos 'n papawersaad vir Josef leer is een wat elke huwelik vandag nog kan baat vind by om te snap. 'n Perfekte huwelik is nie een waar pyn en seer (bitterheid) afwesig van is nie, dit is normaal om so te voel wanneer iets met daardie 'happy-ever-after-masker' gebeur, maar dat genade en onvoorwaardelike liefde aan die einde van die dag oorwin. Dat bitterheid nie wortel skiet in jou hart nie, maar dat vergifnis en genade seëvier.
Bitterheid is wanneer ons nie vrede kan maak dat ons of iemand anders nie kan opleef tot die voorgehoue masker nie. Dus word ons almal gekonfronteer met een of ander vorm van bitterheid, want NIEMAND van ons kan 'n masker lewe volhou nie.
My uitdaging vir die persoon in die huwelik wat bitter voel oor iets wat hulle maat nie reg gedoen het nie, vergewe hulle, begrawe daardie koei en geniet die res van julle huwelik in 'n atmosfeer van onvoorwaardelike liefde en genade.
Jesus rebelleer teen hierdie masker (wet) en bring genade en 'n nuwe boodskap van jou waarde is nie gekoppel omdat jy alles eksie-perfeksie gedoen het nie, maar omdat Hy jou lief het, net vir wie jy is!